

**Dagsorden til bestyrelsesmøde i Hviding IF**

Onsdag, den 20. april 2016 kl. 19:00

# Godkendelse af dagsorden

Godkendt

# Godkendelse af referat (16.03.2016)

Godkendt

# Siden sidst / Bordet rundt

**Bente**:

LøbeMotion – Opstart af Power Walk v. Pia Mulvad.

Der var været afholdt et arrangement med en kostvejleder med flot fremmøde på 35 personer

**Ditte**:

DanaWeb er blevet udvalgt til at skulle redesigne foreningens nye hjemmeside!

Der har været nogle opstartsproblemer ift. Conventus omkring kontingent og opload af dokumenter. Supporten har været indover og det fungerer igen.

**Karina**:

Line Dance – Solvejg vil gerne have en annonce i avisen omkring opstart af LineDance. Karina tager kontakt til Solvejg og regningen sendes til kasseren (Henrik)

Håndbold – Der har været 11 damespillere til opstartstræning og der er tilmeldt et hold til sommerhåndbold.

**Søren**:

Jern – Der er blevet indsamlet jern for samlet 17.500 kr. Michael stopper som styrmand, men der er en ny mand klar til at tage over. Søren får fat på oplysningerne.

**Per**:

Fodbold Senior – Per deltager i et møde omkring budgetlægning, så udvalget får en overblik over deres muligheder. Derudover planlægger de en arbejdsdag, hvor bl.a. bander skal repareres. Eventuelle materialer finansieres af klubben.

**Jan**:

Det er tidligere besluttet at der gives et honorar for hovedbestyrelsesarbejdet. Honoraret udmøntes i 2 x personligt kontingent til brug i klubregi.

Vi har en samarbejdsaftale med Sportsmaster i Bramming, hvor foreningen har en Hummelkonto til brug ved køb af beklædning eller materialer til idrætsforeningen.

Der er kommet en forespørgsel om muligheden for at medbringe sit barn i motionsrummet, såfremt barnet ligger i en lift. Bestyrelsen lægger op til at forslaget bliver godkendt og afventer møde i Motionsudvalget inden der giver endeligt accept.

Børn og ikke medlemmer må ikke opholde sig i motionsrummet og må i stedet opholde sig i rummet ude foran motionsrummet.

Håndbold vil gerne benytte motionsrummet i forbindelse deres træning. Bestyrelsen synes idéen er god og lader det være op til Motionsudvalget omkring en evt. prissættelse af tiltaget.

# Økonomi

Budgettet ser ud til at balancere – der kommer et kvartalsregnskab ved udgangen af april 2016.

# KAC

KAC er kommet med et udspil omkring opstart af E-Sport under Hviding IF. Bestyrelsen er positive overfor tiltaget – forudsætningen for at det bliver en realitet kræver det et udvalg, som står for processen.

# *Motionscenter v. Henrik*

Henrik har talt med Erik for Asylcenter Syd omkring brugen af motionscenteret. Det er på foranledning af Asylcenter Syd besluttet, at de har fået tildelt 5 kort til brug i motionscenteret og derved et max. på 5 medlemmer fra Asylcenter Syd af gangen.

# *Eventuelt*

Jan har udarbejdet et ark omkring, hvad det betyder at være Æresmedlem i Hviding IF.

Ønsker til haltimer er indgivet fra udvalgene – det giver igen i år nogle udfordringer, men det forventes at være faldet på plads snarest muligt.

Næste møde: **Onsdag, den 25. maj 2016 kl. 19:00**